open-index/open-wikipedia-markdown huggingface dataset:
Samuel Hahnemann

**Christian Friedrich Samuel Hahnemann** (* 10. apríl 1755, Meißen, Sasko – † 2. júl 1843, Paríž, Francúzsko) bol nemecký lekár a fyzik, zakladateľ homeopatie.

## Životopis
Vyštudoval školu Sv. Afry, kde získal klasické vzdelanie. Neskôr študoval medicínu, ale niekoľkoročná prax na úrovni poznatkov z konca 18. storočia ho sklamala. 

V roku 1796 vydal publikáciu *Pokus o nájdenie nového princípu chápania liečivých síl v liekoch a niekoľko pohľadov na už známe*. Tu prvý raz formuloval pravidlo podobnosti *Similia similubus curentur* (podobné sa lieči podobným), ktoré je základným pilierom homeopatie (k ďalším patrí napríklad používanie minimálnych dávok, potencovanie, bohatá diferenciálna diagnostika). Svoje poznatky z medicínskej praxe spísal do diela *Organon racionálnej liečby*. Celý život ho dopĺňal a ešte tesne pred smrťou stihol pripraviť prepracované šieste vydanie. 

V Nemecku založil homeopatickú spoločnosť; na jej činnosť nadväzuje dnešná nemecká homeopatická škola. Ako 80–ročný sa znovu oženil a s manželkou, Francúzkou, presídlili do Paríža. O osem rokov na to zomiera.

## Iné projekty

## Externé odkazy
* Digitalisierte Werke Hahnemanns 
* Digitalisierte Werke Hahnemanns 
* Das Homöopathie-Archiv des Instituts für Geschichte der Medizin der Robert Bosch Stiftung 
* Robert Jütte: ''Samuel Hahnemann: Mehr als nur ein Denkmal'' 
* Michael Emmans Dean: ''Homeopathy and the Progress of Science'' 

Kategória:Nemeckí lekári
Kategória:Nemeckí fyzici
Kategória:Homeopatia
Kategória:Osobnosti pochované na Père-Lachaise
Kategória:Osobnosti na brazílskych poštových známkach
Kategória:Osobnosti na nemeckých poštových známkach
Hans Hahn

**Hans Hahn** (* 27. september 1879, Viedeň, Rakúsko – † 24. júl 1934, Viedeň, Rakúsko) bol rakúsky matematik a filozof, člen Viedenského krúžku. Je známy predovšetkým vďaka práci v oblastiach funkcionálnej analýzy, topológie, teórie množín, variačného počtu, reálnej analýzy a teórie usporiadania. Vo filozofii sa zaujímal predovšetkým o Machov neopozitivizmus. V matematike je po ňom pomenovaných viacero viet, najznámejšia je pravdepodobne Hahnova-Banachova veta.

## Zdroje
* 
* 

Kategória:Narodenia v 1879
Kategória:Úmrtia v 1934
Kategória:Rakúski matematici
Kategória:Rakúski filozofi
Kategória:Viedenský krúžok
Kategória:Absolventi Štrasburskej univerzity
Gematria

**Gematria** je hľadanie zmyslu v numerických hodnotách hebrejských písmen a slov.

Metóda sa zakladá na tom, že každé písmeno hebrejskej abecedy má vlastnú číselnú hodnotu. Sčítaním číselných hodnôt písmen v slove získame číselnú hodnotu slova. Ak majú slová rovnakú číselnú hodnotu, predpokladá sa, že medzi nimi existuje nejaké spojenie. 

Kvôli vonkajšej podobe sa gematria pokladá za formu numerológie, ale nie je tomu tak.

## Pozri aj
* hebrejská abeceda

## Iné projekty

## Externé odkazy
* 

Kategória:Kabala
Tibor Halečka

**Tibor Halečka** (* 30. november 1931 – † 6. november 2004) bol slovenský filozof, ktorý sa zaoberal otázkami vedeckého ateizmu. V roku 2010 získal od spoločnosti *Prometheus* ocenenie in memoriam "Veľvyslanec humanizmu", ktoré prevzala jeho manželka Jana Sošková.

## Dielo
* *Povery na Slovensku a ich pôvod* 
* *Podstata ateizmu: (Otázky teórie ateizmu ako spoločensko-historického javu)* 
* *Kapitoly z dejín ateizmu a kritiky náboženstva* 
* *Pôvod kresťanského náboženstva*  

## Referencie

## Externé odkazy
* 

Kategória:Slovenskí ateisti
Kategória:Slovenskí filozofi
Kategória:Slovenskí autori náučnej literatúry
Kategória:Osobnosti z Prešova
Generalizácia

**Generalizácia** (z lat. generalisatio) môže byť:
*zovšeobecňovanie
*v lekárstve: rozsev
*v geodézii: zjednodušenie obrazu zemského povrchu vynechaním určitých detailov, pozri generalizácia (geodézia)
*v informatike: taxonomický vzťah v UML, pozri generalizácia (UML)
Generativizmus

**Generativizmus** je koncepcia N. Chomského, ktorá vznikla v USA koncom 50. rokov 20. storočia ako explicitné odmietnutie metodologických východísk behaviorizmu a ktorá pripisuje zásadnú dôležitosť vrodeným predpokladom používania jazyka a jazyk chápe ako mentálny jav (preto sa generativizmus pokladá za mentalizmus).

Chomsky maximálne akcentoval prv známy predpoklad, že k vrodeným biologickým a psychickým dispozíciám človeka patrí vysoko špecializovaný mechanizmus umožňujúci osvojovanie a používanie jazyka; v spolupráci s psychológmi, najmä s G. A. Millerom, potom postuloval hypotézu, že štruktúra každého jazyka je týmto mechanizmom do značnej miery determinovaná, takže štúdium jazykovej štruktúry je prostriedkom k poznávaniu vrodeného mechanizmu. 

Najsilnejším argumentom hypotézy o vrodenom mechanizme bola rýchlosť a ľahkosť, s akou si dieťa jazyk osvojí napriek celej jeho zložitosti (ktorá sa obzvlášť markantne prejavuje pri pokusoch o explicitný opis jazykového systému). V chápaní generativistov vrodený mechanizmus predstavuje súbor pravidiel, ktoré človeku umožňujú tvoriť nekonečný počet viet a rozumieť vetám, ktoré nikdy nepočul. Úlohou psycholingvistiky bolo tieto pravidlá exaktne formulovať.

Základný postulát generatívnej psycholingvistiky - priorita vrodených predpokladov používania jazyka - bol teoreticky ďalej rozpracovaný v pojmoch jazyková kompetencia a jazyková performancia.

## Externé odkazy
* 

Generativizmus
Generativizmus
Generovanie

**Generovanie** (gr.) alebo **generácia** môže byť:
*tvorenie, dávanie vzniku
*vo vede, technike: vzbudzovanie (napr. kmitania)
*vo fyzike: vytváranie a vznik častíc alebo žiarenia
*v kybernetike: kódovanie pomocou zhromažďovania a modifikácie základných prvkov, pozri generovanie (kybernetika)
*v jazykovede: tvorenie alebo analyzovanie metódou generatívnej gramatiky, pozri generovanie (jazykoveda)

## Externé odkazy
*
Octave Hamelin

**Octave Hamelin** (* 22. júl 1856, Le Lion-d’Angers, Francúzsko – † 11. september 1907, Courant d'Huchet (Landes) bol francúzsky filozof, od roku 1905 profesor na Sorbonne v Pariži, žiak Renouviera, racionalista.
 
## Externé odkazy
* 

Kategória:Francúzski filozofi
Kategória:Pochovaní na cintoríne Montparnasse
Generácia počítačov

**Generácia počítačov** je prostriedok klasifikácie počítačov podľa typu technologickych úrovní, ktoré predstavujú. Každá generácia je charakterizovaná použitou technológiou spínacích obvodov.

## Externé odkazy
* 

Kategória:Počítače
Genetická a dynamická dominanta štruktúry

**Genetická a dynamická dominanta štruktúry** (skratka *GDDŠ*) je hlavná zložka, faktor, príčina, hybná sila, podmienka atď. vzniku a vývinu štruktúry nejakej entity, napr. štruktúry filozofie 20. storočia. Pri výskume parametrov zahrnutých do GDDŠ sledujeme aj fázy alebo etapy vzniku a vývinu (periodizáciu), kvalitatívne zlomy vo vývine (napr. lingvistický obrat) atď.

## Externé odkazy
* 

Kategória:Synkriticizmus
Genetická dominanta štruktúry

**Genetická dominanta štruktúry** je hlavná príčina vzniku štruktúry.

## Externé odkazy
* 

Kategória:Genetika
Hanba

**Hanba** môže byť:
*potupa, pohanenie
* zlé meno, zlá povesť
*stud
* hanblivosť
* zriedkavo: pohlavné orgány

## Iné projekty
Genetika človeka

**Genetika človeka** je odbor genetiky, ktorý skúma štruktúry a funkcie genetických faktorov v človeku; študuje aj mechanizmy ich prenosu z generácie na generáciu a procesy, prostredníctvom ktorých tieto genetické činitele riadia utváranie jednotlivých znakov a vlastností. Toto štúdium sa môže uskutočňovať na úrovni bunky alebo na úrovni jedinca, rodiny alebo populácie.

Všetky základné biologické zákonitosti platia aj na človeka, preto sa aj základné genetické zákonitosti spoznané u iných organizmov vzťahujú v plnej miere aj na človeka. Genetický materiál, ktorý je hmotným nositeľom genetickej informácie, má u človeka práve také chemické zloženie a fyzikálne usporiadanie ako u ostatnych živočíšnych druhov; jeho funkcia je taktiež rovnaká. Napriek tomu má však genetika človeka mnoho špecifík, ktorými sa odlišuje od iných genetických disciplín.

Tieto odlišnosti sa týkajú predovšetkým metód výskumu a možností praktickej aplikácie dosiahnutych výsledkov; sú podmienené špecifickosťou človeka ako objektu výskumu: etika nepripúšťa genetické experimenty s človekom. Môžeme nanajvýš registrovať a študovať *experimenty* (napr. kríženie), ktoré sa uskutočnili v ľudskej populácii spontánne.

## Externé odkazy
* 

Kategória:Genetika
Molekulárna genetika

**Molekulárna genetika** – chémia dedičnosti je odvetvie genetiky, ktoré sa zaoberá molekulárnou štruktúrou génov a spôsobom ich účinku. Vychádza z predstavy, že gény sú súčasťou molekúl nukleových kyselín, dôležitých pri dedičných javoch. Molekulárna genetika je vývojovým pokračovaním klasickej genetiky, ktorej postuláty doplňuje a spresňuje. 

Nositeľom dedičných vlastností DNA je genetická látka. Gén má schopnosť rozmnožovania. DNA má schopnosť identickej replikácie. Gén určuje biologické prejavy DNA, určuje enzymatické vybavenie znakov bunky, a tým jej biochemickú vlastnosť. Gén môže podliehať mutáciám. Mutácia sa dá vysvetliť ako zmena aspoň jedného nukleotidu v molekule DNA. Základné tézy molekulárnej genetiky sa získali experimentmi na mikroorganizmoch, bakteriofágoch, vírusoch. Potvrdili ich aj doterajšie výskumy u vyšších organizmov.

## Externé odkazy
* 

Kategória:Genetika
Josef Hanuš (literárny historik)

Prof. PhDr. **Josef Hanuš** (* 27. jún 1862, Dolní Štěpanice – † 19. december 1941, Brno) bol český literárny historik a univerzitný profesor.

Bol rektorom Univerzity Komenského v Bratislave a prvým dekanom jej Filozofickej fakulty.
## Dielo
* 1930 - *Od Dobrovského k Jungmanově škole básnické*
* 1926 - *O pobělohorské protireformaci*
* 1925 - *Ze slovenských knihoven*
* 1924 - *Dobrovský a Slovensko*
* 1922, 1923 - *Národní Museum a české obrození I.-II.*
* 1920 - *Poslední boj o Rukopisy (K sedmdesátinám Masarykovým)*
* 1915 - *František Faustin Procházka, český buditel a literární historik*
* 1914 - *František Martin Pelcl, český historik a buditel
* [[1912]] - *Rukopis Královédvorský pred mezinárodním soudem paleografů skvele obstál*
* [[1911]] - *Rukopisové Zelenohorský a Královédvorský*
* [[1910]] - *Mikuláš Adaukt Voigt, český buditel a historik*
* [[1909]] - *Počátky kritického dějepisectví v Čechách*
* [[1906]] - *Padesátiletá diskusse o Rukopisy*
* [[1903]] - *Počátky novočeské romantiky*
* [[1896]] - *Život a spisy Václava Bolemíra Nebeského*
* [[1895]] - *Pavel Josef Šafarík v živote a spisech*
* [[1889]] - *Božena Němcová v životě a spisech*
* [[1885]] - *Zjevení svaté Brigitty v literatuře české* 

== Referencie ==
<references />
== Literatúra ==
* *Encyklopédia Slovenska*. Bratislava 1978, II. zv., s. 228.
* FORST, Vladimír, a kol. *Lexikon české literatury : osobnosti, díla, instituce. 2/I. H–J.* Praha : Academia, 1993. 589 s. ISBN 80-200-0468-8. S. 70–72.
* PETRBOK, Václav. *Josef Hanuš - historik české a slovenské literatury 17. a 18. století*. In: Príspevky k dejinám literárnevednej slovakistiky. Bratislava, Filozofická fakulta 2003, s. 45-52.
* PRAŽÁK, Albert. *Josef Hanuš a jeho zásluhy o českou literární historii: úvahy při jeho šedesátých narozeninách.'' Bratislava: Filozof. fak. univ. Komenského, 1922. 52 s. In: Sborník filozof. fakulty UK; roč. 1. č. 1, s. 1–50.

## Externé odkazy
* Životopis
* Josef Hanuš na uniba.sk

## Zdroj
* 

Kategória:Českí historici
Kategória:Rektori Univerzity Komenského v Bratislave
Kategória:Dekani Filozofickej fakulty Univerzity Komenského
Kategória:Slovenské osobnosti českého pôvodu
Igor Hanzel

PhDr. **Igor Hanzel**, CSc.  (* 11. jún 1957) je slovenský filozof-metodológ, pracovník Katedry logiky FF UK v Bratislave. Nadviazal na V. Černíka.

## Externé odkazy
* 

Kategória:Narodenia v 1957
Kategória:Slovenskí filozofi
Kategória:Fulbrightovi štipendisti
Genéza príčiny

**Genéza príčiny** je vznik stavu reality, ktorý v rámci kauzálnej súvislosti
nevyhnutne vyvoláva iný stav zvaný účinok.

## Externé odkazy
* 

Kategória:Filozofické pojmy
Génius

**Génius** je človek, ktorý má najvyšší stupeň tvorivého nadania. Niekedy sa pojmom *génius* označuje človek, ktorého inteligenčný kvocient presiahne hodnotu 160. Aj keď označujeme niektorých vedcov za géniov, pretože majú zásluhy hodné vysokej intelektuálnej úrovne, prívlastok "génius" nie je vždy správny. Spravidla ide o človeka, ktorý má znalosti všestranného charakteru a schopnosť premietať svoje schopnosti do skutočného sveta. Napríklad človek, ktorý dokáže zvládať niekoľko zložitých úkonov súčasne. Musia to byť úkony zamerané na inteligenciu inak ide iba o šikovného človeka. Géniom pomáha zvládať zložité úlohy najmä dobrá pracovná pamäť, ktorá im umožňuje aktívne pracovať v hlave s väčším množstvom faktov. Charakteristické vlastnosti geniálnych ľudí sa týkajú schopností ako pohotové vybavenie si relevantných faktov, systematický prístup k riešeniu problémov, používanie fantázie a abstraktné myslenie.

## Génius podľa Kanta
Génius podľa Kanta je príroda prejavujúca sa v človeku ako rozum. Génius sa neriadi nijakými pravidlami, vytvára však vzor, z ktorého možno pravidlá vyvodiť. Génius je
schopnosť vytvárať estetické idey, obrazy presahujúce hranice abstraktného myslenia.

Podľa K. E. Gilbertovej a H. Kuhna: "Génius, hovorí Kant, je príroda, ktorá pôsobí v človeku ako rozum. Je to nadanie vytvárať to, pre čo sa nedá stanoviť nijaké pravidlo. Dielo, ktoré génius vytvorí, sa v istom zmysle musí podobať prírodnému výtvoru. Nesmie v ňom byť vidno pracné tvorivé úsilie, nesmie ho zaťažovať akademická forma. Umelecký génius sa špecificky odlišuje od schopnosti, ktorú možno získať usilovnosťou, podporenou napodobením. Tým, že zdôrazňuje spontánnu stránku tvorby génia, zhoduje sa Kant so všetkými tvorivými umelcami, ktorí zistili,že nie sú schopní podať nejaký rozumový opis procesu, ktorým sa tvorí krása, a ani obrazne ho nedokázali opísať ináč, ako tak, že ho prirovnali k tehotenstvu."

## Iné projekty

## Externé odkazy
* 
* 

Kategória:Psychológia
Kategória:Immanuel Kant
Kategória:Inteligencia
Medzinárodná spoločnosť pre Krišnovo vedomie

**Medzinárodná spoločnosť pre Krišnovo vedomie** (angl. International Society for Krishna Consciousness, skr. ISKCON) alebo hovorovo **Hnutie Hare Krišna** je hnutie založené roku 1965 A.
C. Bhaktivédantom Swámi Prabhupádom na indoktrináciu gaudijskeho vaišnavizmu (odnož hinduizmu) do západného sveta. Od jeho pôvodnej formy rozšírenej hlavne v Bengále a Bangladéši sa však v niektorých ohľadoch odlišujú, napríklad v náboženskom uctievaní svojho zakladateľa alebo v zavedení svojskej náboženskej hierarchie. Na Slovensku sa k ISCON hlási približne 250 ľudí. Hnutie má centrá v Bratislave, Bernolákove a Abranovciach a prevádzkuje sieť vegetariánskych reštaurácií Góvinda v Bratislave, Košiciach a Prešove.

## Referencie

## Pozri aj
* Hare Krišna
* Kršna

## Iné projekty
 

## Externé odkazy
* 
*http://www.harekrisna.sk

Kategória:Nové náboženské hnutia
Kategória:Védske náboženstvo
Kategória:Indické náboženstvá
Harmónia

**Harmónia** môže byť:
* súlad, vyrovnanosť
* v hudbe:
** súzvuk
** náuka o akordoch, synonymum: náuka o harmónii, pozri harmónia (náuka)
* vo filozofii: pozri harmónia (filozofia)
* v gréckej mytológii: dcéra boha vojny Area a bohyne lásky Afrodity, synonymum: Harmonia, pozri Harmonia (mytológia)
* časť mesta Modra, pozri Harmónia (Modra)

Opak harmónie vo všeobecnom zmysle je **disharmónia**.

## Pozri aj
* Harmonia
* Harmónia evanjelií
* Harmónia sveta
* vokálna harmónia
* harmónia kvantity
* harmónia sfér
Haploidia

**Haploidia** je prítomnosť jednej sady chromozómov v jadre bunky. Je to typický stav v pohlavných bunkách, v ktorých má napr. človek 23 chromozómov (v
somatických bunkách 46).

## Externé odkazy
* 

Kategória:Bunka
Predurčená harmónia

**Predurčená harmónia** alebo **prestabilizovaná harmónia** je vopred ustavovená harmónia. Pojem predurčenej harmónie je jedným z najznámejšich významovych útvarov vytvorených G. W. Leibnizom.

Predučená harmónia podľa Leibniza je súlad vytvorený Bohom medzi všetkými  substanciami, monádami, bez toho, aby dochádzalo k priamemu a vzájomnému pôsobeniu medzi nimi. Tak sa napr. duša a telo vyvíjajú paralelne, vnemy duše sa zhodujú s afektami tela,
tak ako dvojo hodín raz navždy rovnako nastavených.

## Externé odkazy
* 

Kategória:Filozofické koncepty
Genológia

**Genológia** je literárnovedná disciplína zaoberajúca sa problematikou literárnych druhov a žánrov.

## Externé odkazy
* 

Kategória:Literárna veda
Genóm

**Genóm** je haploidný súbor chromozómov a v ňom lokalizované dedičné vlohy – dedičnosť;…v širšom zmysle: súbor prvkov genetickej konštitúcie jedinca, ktoré sú lokalizované v bunkovom jadre.

Diploidná bunka dostáva jeden genóm od gaméty otca a druhý od gaméty matky.

## Externé odkazy
* 


Kategória:Gény
Lev Hanzel

**Lev Hanzel** (* 17. december 1914, Viedeň† 8. november 1998, Bratislava) bol slovenský filozof, ktorého hlavnou oblasťou záujmu bol historický materializmus.

Profesor Univerzity Komenského, hlavný redaktor periodika *Philosophica*, od 1954 do 1981 vedúci katedry filozofie FF UK v Bratislave, 1962 – 1965 hosťujúci profesor na Univerzite Martina Luthera v Halle-Wittenbergu.

## Dielo (výber)
* 
## Referencie


## Externé odkazy
* 

Kategória:Narodenia 17. decembra
Kategória:Narodenia v 1914
Kategória:Slovenskí filozofi
Kategória:Slovenskí pedagógovia
Kategória:Slovenskí novinári
Osturniansky potok

**Osturniansky potok** je vodný tok na Slovensku a v Poľsku (poľský názov Kacwin, prípadne Kacwinianka), pravostranný prítok Dunajca s dĺžkou , z toho  na území Slovenska. Preteká územím okresu Kežmarok v Zamagurí. Na strednom a poľskom dolnom toku výraznejšie meandruje. Potok má daždovo-snehový režim odtoku s maximom prietoku v jarných mesiacoch marec-apríl. Výrazná je abrázia brehov.

*Prameň:* v Spišskej Magure na severovýchodnom úpätí Brijovho vrchu () v nadmorskej výške približne  n. m., neďaleko slovensko-poľskej štátnej hranice

*Smer toku:* po sútok so Soliskovým potokom prevažne na východ, odtiaľ k obci Kacvín na severovýchod, medzi obcami Kacvín a Nedeca na sever, potom k ústiu na východ

*Geomorfologické celky:* Spišská Magura, Repisko, časť Osturnianska brázda

*Prítoky:* sprava Črchľový potok, prítok z oblasti Galajdovky, Bystrá, Krutovský potok, Soliskový potok, Frankovský potok, zľava Podlapšianka, v Poľsku ľavostranná Lapszanka

*Ústie:* na území Poľska do vodnej nádrže Jezioro Czorsztyńskie východne od obce Nedeca v nadmorskej výške cca 

*Obce:* Osturňa, Kacvín, Nedeca

## Referencie

Kategória:Potoky na Slovensku
Kategória:Povodie Dunajca
Kategória:Vodné toky v okrese Kežmarok
Harmonizácia

**Harmonizácia** môže byť:

* všeobecne: je uvádzanie do súladu, harmónie
* v práve: zosúladenie práva medzi jednotlivými štátmi, pozri harmonizácia (právo)
* v účtovníctve: porovnateľnosť informácií zisťovaných a a vykazovaných v účtovníctve, pozri harmonizácia (účtovníctvo)
* v hudbe: pozri harmonizácia (hudba)

## Zdroj
* 

Kategória:Filozofické pojmy
Giovanni Gentile

**Giovanni Gentile** (* 30. máj 1875, Castelvetrano, Taliansko – † 15. apríl 1944, Florencia) bol taliansky filozof a politik. 

Pôsobil ako profesor Rímskej univerzity, neskôr ako minister osvety v Mussoliniho vláde. Vypracoval systém aktualizmu.  Bol známym talianskym socialistom, neskôr sa stal jedným zo zakladateľov fašistickej ideológie spolu s Benitom Mussolinim. Fašizmus bol preňho istá upravená forma socializmu, "ta správna forma socializmu". 

## Pozri aj
* aktualizmus
* talianska filozofia

## Iné projekty

## Externé odkazy
* 
* https://www.jstor.org/stable/2707846?seq=1 -  zdroj informácií

Kategória:Talianski filozofi
Kategória:Talianski politici
Kategória:Absolventi Univerzity v Pise
Kategória:Vyučujúci na Univerzite v Pise
Kategória:Senátori Senátu Talianskeho kráľovstva
Gerhard Gentzen

**Gerhard Karl Erich Gentzen** (* 24. november 1909, Greifswald – † 4. august 1945, Praha) bol nemecký matematik.

V rokoch 1944-1945 pracoval na Pražskej univerzite. Venoval sa hlavne základom matematiky a matematickej logike (Gentzenov formálny systém). 

Tesne po skončení 2. svetovej vojny bol 7. mája 1945 podobne ako iní Nemci za svoj pôvod zatknutý. Zomrel hladom 4. augusta 1945.

## Externé odkazy
* 

Kategória:Narodenia v 1909
Kategória:Úmrtia v 1945
Kategória:Nemeckí matematici
David Hartley

**David Hartley** (* 21. jún 1705, Halifax, Spojené kráľovstvo – † 28. august 1757, Bath) bol anglický filozof a lekár, spoluzakladateľ asociačnej psychológie.

V roku 1736 bol zvolený za člena Kráľovskej spoločnosti.

## Referencie


## Iné projekty

## Externé odkazy
* "David Hartley," by Richard C. Allen, Stanford Encyclopedia of Philosophy
* David Hartley by Victor L. Nuovo, in "The Dictionary of Eighteenth-Century British Philosophers", Thoemmes Press

## Zdroj
* 

Kategória:Anglickí filozofi
Kategória:Absolventi University of Cambridge
Kategória:Členovia Kráľovskej spoločnosti
Genus proximum

**Genus proximum** (lat.) je najbližší rod, t. j. bezprostredne širšia trieda predmetov, do ktorej ako druh vstupujú skúmané predmety.

## Externé odkazy
* 

Kategória:Filozofické pojmy
Kategória:Latinské výrazy
Pavel Hartl

Doc. PhDr. **Pavel Hartl**, CSc. je český psychológ.

Pavel Hartl vyštudoval psychológiu a pedagogiku na Filozofickej fakulte Karlovej univerzity v Prahe, kde dnes prednáša na katedre andragogiky. Venoval sa pedagogickej psychológii, psychoterapii, sociálnej patológii, v poslednom čase ako teoreticky, tak organizačne najmä vzdelávaniu dospelých. Publikoval množstvo kníh, skrípt a článkov v odborných časopisoch. 

## Bibliografia
* 1997 - *Komunita občanská a komunita terapeutická*
* 1999 - *Kompendium pedagogické psychologie dospělých*
* 2000 - *Psychologický slovník*
* 2004 - *Stručný psychologický slovník*

## Externé odkazy
* 

Kategória:Českí psychológovia
Heinz Hartmann

**Heinz Hartmann** (* 1894 – † 1970) bol pôvodom rakúsky psychiater žijúci v USA. Bol predstaviteľom psychoanalýzy, prenášal ju do pedagogickej praxe.

## Externé odkazy
* 

Kategória:Narodenia v 1894
Kategória:Úmrtia v 1970
Kategória:Rakúski psychiatri
Kategória:Rakúski psychoanalytici
Kategória:Osobnosti z Viedne
Geofyzika

**Geofyzika** je veda o fyzikálnych vlastnostiach Zeme a fyzikálnych procesoch na povrchu, vnútri a v najbližšom okolí zemského telesa. Geofyzika má veľmi široký predmet výskumu a zahŕňa aj fyzikálne aspekty ďalších náuk o Zemi. V užšom zmysle slova označuje len fyziku tuhého zemského telesa. Člení sa na fyziku pevnej časti zemského telesa, fyziku atmosféry a fyziku hydrosféry.

Geofyzika skúma:
* Základné fyzikálne vlastnosti zemského telesa:
** tiažové pole (gravimetria)
** magnetické pole (magnetometria)
** elektrické pole (geoelektrika)
** geotermické pole (geotermika)
** šírenie mechanických vĺn (seizmológia)
** prirodzenú rádioaktivitu (rádiometria)

* Fyziku atmosféry
* Fyziku hydrosféry

Aplikovaná geofyzika - vychádzajúc z poznatkov (základnej) geofyziky sa zaoberá vrchnou časťou zemskej kôry a významne prispieva k riešeniu úloh v širokom spektre odborov súvisiacich s horninovým prostredím (nerastné suroviny, geológia, environmentálne záťaže, stavebníctvo, archeológia a i.).

Základné poznatky geofyziky pochádzajú už z Newtonových čias. Jednotlivé geofyzikálne disciplíny sa vyvíjali často nerovnomerne a vo vzájomnej izolácii. Ako samostatný vedný odbor sa začala geofyzika formovať až na začiatku 20. storočia a vyvíja sa úzko spätá s inými vedami o Zemi, predovšetkým s geológiou, geografiou, geodéziou, geochémiou a astronómiou.

## Iné projekty
.

## Externé odkazy
*
Klaus Hartmann

**Klaus Hartmann** (* 5. september 1925, Berlín, Nemecko – † 30. jún 1991, Tübingen) bol nemecký filozof.

Zaoberal sa problémami zdôvodnenia sociálnej filozofie, špeciálne podnetmi zo strany ontológie a dialektiky (Hegel, von Stein, Marx, Sartre).

## Dielo (výber)
* *Sartres Sozialphilosophie* (1966)
*  *Marxens Kapital in transzendentalphilosophischer Sicht* (1968)
* *Die Marxsche Theorie* (1970)
*  *Politische Philosophie* (1981)
*  *Studies in Foundational Philosophy* (1988)

## Literatúra
* Klaus Brinkmann: *Klaus Hartmann zum Gedächtnis.* In: *Perspektiven der Philosophie* 19 (1993), S. 343-366.
* Terry Pinkard: *Klaus Hartmann: A Philosophical Appreciation*. v *Zeitschrift für philosophische Forschung* 46 (1992) S. 600-608
* Klaus Rosen: *Transzendentalphilosophie und kategoriale Theorie des Politischen. Zum Gedenken an Klaus Hartmann.* v *Allgemeine Zeilschrift für Philosophie* 17 (1992) S. 35-47
 
## Externé odkazy
* 

## Zdroj

Kategória:Nemeckí filozofi
Kategória:Osobnosti z Berlína
Fyzická geografia

**Fyzická geografia** je odvetvie geografie, ktoré skúma zákonitosti formovania a dynamiky prírodnej zložky krajinnej sféry. Venuje sa poznávaniu prírodného prostredia, v ktorom človek žije a tvorí. 

Predmetom skúmania fyzickej geografie je teda fyzicko-geografická sféra. Fyzicko-geografická sféra sa skladá z viacerých sfér:
* Litosféra
* Pedosféra
* Biosféra
* Hydrosféra
* Troposféra a časť stratosféry – ako súčasti atmosféry
* (Kryosféra)

Podľa niektorých definícií sem nepatrí kryosféra (je to de facto hydrosféra), poprípade pedosféra (prienik biosféry, hydrosféry a litosféry). Slovenskí geografi sa najčastejšie prikláňajú k názoru, že fyzickogeografická sféra má 5 zložiek (a to pedosféra áno, kryosféra nie).

## Hlavné disciplíny fyzickej geografie

## Pracoviská fyzickej geografie na Slovensku
* Katedra fyzickej geografie a geoekológie na Prírodovedeckej Fakulte UK v Bratislave 
* Katedra geografie a regionálneho rozvoja na Fakulte humanitných a prírodných vied PU v Prešove
* Katedra geografie a regionálneho rozvoja na Fakulte prírodných vied UKF v Nitre  
* Katedra geografie na Fakulte prírodných vied UMB v Banskej Bystrici 
* Ústav geografie na Prírodovedeckej fakulte UPJŠ v Košiciach 
* Katedra geografie a biológie na Pedagogickej fakulte Katolíckej Univerzity v Ružomberku 

## Externé odkazy
* 


Kategória:Geografia
Geokracia

**Geokracia** (gr.) je prevládanie pevniny na Zemi v geologických epochách, keď sa moria prehĺbili a súš plošne prevládala.

## Externé odkazy
* 

Kategória:Geologické termíny
Hárún ar-Rašíd

náhľad|Hárún ar-Rašíd
**Hárún ar-Rašíd** ( – *Áron Spravodlivý*) (* 17. marec 763, Rej, Irán – † 24. marec 809) bol piaty kalif z dynastie Abbásovcov v rokoch 786809. Je to tradičný hrdina arabského a islamského folklóru (zbierka Tisíc a jedna noc).

## Meno
Jeho celé arabské meno je **Hárún ibn Muhammad ibn Abd Alláh ibn Muhammad ibn Alí ibn Abd Alláh ibn Abbás ibn Abd al-Muttalib ibn Hášim ibn Abd Manaf** ().
 
## Životopis
Hárún ar-Rašíd bol synom tretieho abbásovského kalifa Al-Mahdího a jeho manželky Al-Chajzurán, bývalej otrokyne z Jemenu, ktorá mala silný vplyv na vládu svojho muža, ako aj jeho nasledovníkov – synov al-Hádího a Hárúna. V mladosti, v rokoch 780 a 782, viedol vojenskú výpravu proti Byzantskej ríši. Dohodnutá mierová zmluva po druhej výprave mu priniesla titul ar-Rašíd (*spravodlivý*).

14. septembra 786 zomrel za nejasných okolností jeho brat a vtedy vládnuci kalif al-Hádí, čo Hárúnovi otvorilo cestu na trón. Hlavným vezírom (veľkovezírom) jeho vlády sa stal Jahjá ibn Chálid z vplyvnej perzskej rodiny Barmakiovcov. Hárún na jeho radu pozval do Bagdadu veľa učencov prevažne z Indie. Traduje sa, že pred prijatím islamu boli barmakovci budhisti. Členovia rodu Barmak sa stali vezírmi kalifov a udržiavali si silné politické postavenie. Jahjá ibn Chálid sa stal hlavným vezírom a jeho syn Džafar ibn Jahjá vezírom kalifa Hárúna ar-Rašída a fakticky kontrolovali celú štátnu administratívu. Boli považovaní za patrónov mnohých vied a umení. V Bagdade zanechali mnoho významných stavieb, založili prvé dielne na výrobu papiera a zaslúžili sa o rozvoj písomníctva. Počas vlády Hárúna ar-Rašída bola v Bagdade založená knižnica a centrum pre učencov Bajt al-Hikma - Dom múdrosti. Tu vznikli preklady Pytagora, Aristotela, Galéna, Hippokrata, indického Brahmaguptu.

V roku 803 upadla vezírova rodina do kalifovej nemilosti, Jahjá bol uvrhnutý do väzenia, kde v roku 806 zomrel. Jeho syn Dža’far bol popravený, rozštvrtený a časti tela boli vystavené po stranách mosta v Bagdade po dobu troch rokov. Príčina straty dôvery sa vysvetľuje vzťahom vezíra Dža’fara Barmaka a Hárúnovej sestry Abbásy, ktorí napriek zákazu kalifa splodili syna. Historik Ibn Chaldún spochybnil tento príbeh a ako dôvod uvádza neúctivé správanie členov barmakovskej rodiny a enormný nárast mocenského vplyvu rodiny, čím sa stali reálnou hrozbou kalifa.

## Zdroj

## Iné projekty
 

## Externé odkazy
* 

Kategória:Abbásovci
Étienne Geoffroy Saint-Hilaire

**Etienne Geoffroy Saint-Hilaire** (* 15. apríl 1772, Étampes, Francúzske kráľovstvo – † 19. jún 1844, Paríž) bol francúzsky prírodovedec.

Člen a od roku 1833 prezident francúzskej AV. Prvý profesor zoológie v Múzeu, člen Napoleonovej expedície do Egypta (1798 – 1801), kde objavil rad nových živočíchov; po návrate založil v Paríži prvú európsku ZOO.

Étienne Geoffroy Saint-Hilaire bol evolucionista, stúpenec Lamarcka a odporca Cuviera. Pri klasifikovaní živočíchov dospel k poznatku o existencii spoločných čŕt v štruktúre všetkých stavovcov.

## Iné projekty
 

## Externé odkazy
* 

Kategória:Francúzski zoológovia
Kategória:Evoluční biológovia
Kategória:Osobnosti pochované na Père-Lachaise
Geolingvistika

**Geolingvistika** je časť jazykovedy, ktorá skúma všetky jazyky sveta, ich vzťah k územnému rozloženiu, ich význam z hľadiska politického, hospodárskeho a kultúrneho.

## Externé odkazy
* 

Kategória:Jazykoveda
Geochémia

**Geochémia** je veda skúmajúca chemické zloženie Zeme. Skúma obsah, distribúciu a migračné procesy chemických prvkov a ich izotopov v zemskom telese, ako aj ich interakcie s atmosférou, hydrosférou a biosférou.

Za zakladateľov modernej geochémie sú považovaní sovietsky geológ Vladimir Ivanovič Vernadskij a nórsky geológ Victor Goldschmidt.

## Rozdelenie
Geochémia sa rozdeľuje na viaceré odbory:
* klasická geochémia - zaoberá sa obsahom a distribúciou jednotlivých prvkov v horninách a mineráloch, ako aj chemickými procesmi v jednotlivých geologických vrstvách Zeme (jadro, plášť a kôra)
* izotopová geochémia - skúma obsah a distribúciu izotopov chemických prvkov v zemskom telese
* kozmochémia - skúma obsah a distribúciu chemických prvkov vo vesmíre (hlavne Mesiac, planéty a meteority)
* organická geochémia - skúma organické látky ktoré majú pôvod v živých organizmoch v zemskom telese, (kaustobiolity - ropa a plyn, organické kyseliny)
* environmentálna geochémia - skúma dopad znečistenia na životné prostredie (distribúcia ťažkých kovov a pod.) s aplikáciou geochemických poznatkov a metód

## Literatúra
* Geochemický atlas Slovenskej republiky
** Časť I: Rapant, S., Vrana, K., Bodiš, D.: Podzemné vody. Bratislava, 1996 + mapa na fólii
** Časť II: Maňkovská , B.: Lesná biomasa. Bratislava, 1996
** Časť III: Marsina, K.: Horniny. Bratislava, 1999
** Časť IV: Daniel, J., Lučivjanský, L., Stercz, M.: Prírodná rádioaktivita hornín. Bratislava, 1996
** Časť V: Čurlík, J., Šefčík, P.: Pôdy. Bratislava, 1999 +
** Časť VI: Bodiš, D., Rapant, S.: Riečne sedimenty. Bratislava : MŽP SR; GS SR. 1999  

## Externé odkazy

*
Geomantia (veštenie)

**Geomantia** je veštenie zo značiek nakreslených na zemi, prípadne z náhodne hodeného piesku alebo hliny. Využívala sa napríklad pri vyhľadávaní správnych miest pre stavby a pre hroby.

## Externé odkazy
* 

Kategória:Okultizmus
Harvard University

náhľad|Univerzitné námestie
**Harvard University** alebo po slovensky **Harvardova univerzita** (často nesprávne **Harvardská univerzita**) je najstaršia stále fungujúca univerzita na území Spojených štátov a jedna z najprestížnejších univerzít na svete, nachádzajúca sa v Cambridgei v štáte Massachusetts. Jej najstaršia časť, Harvard College (do 13. marca 1639 názov New College), ktorá je spolu Harvard Extension School (1910) inštitúciou univerzity pre bakalárske štúdium, bola založená v roku 1636 (7. novembra 1636 bola odsúhlasená dotácia na založenie školy). Pomenovaná je podľa duchovného Johna Harvarda, absolventa University of Cambridge, ktorý škole odkázal polovicu svojho dedičstva (780 libier a knižnicu s cca 320 zväzkami kníh).

Harvardova univerzita je súkromnou a výskumnou univerzitou a patrí do Ivy League („Brečtanová liga“), športového združenia ôsmich elitných univerzít na severovýchode USA. Prednášal na nej napríklad William James, C. I. Lewis, Talcott Parsons alebo Hilary Putnam.

## Prominentní absolventi

## Iné projekty

## Externé odkazy
* 
* Webová stránka Harvardovej univerzity (anglicky)

## Zdroj


Kategória:Univerzity v USA
Kategória:Organizácie založené v 1636
Kategória:Vysoké školy v Massachusetts
Kategória:Ivy League
John Harvard

**John Harvard** (* 26. november 1607, Londýn, Spojené kráľovstvo – † 14. september 1638, Charlestown, Massachusetts, USA) bol anglický duchovný pôsobiaci v štáte Massachusetts. Jeho donácia – 780 libier (pol majetku) a knižnica, ktorá obsahovala asi 320 zväzkov kníh vysokej škole New College v Cambridge zabezpečili, že táto univerzita 13. marca 1639 dostala názov Harvardova univerzita. V tom čase išlo len o Harvard college, názov Harvard University dostala až v roku 1780 ustanovením štátu Massachusetts.

## Iné projekty

## Externé odkazy
* 

Kategória:Anglické náboženské osobnosti
Kategória:Filantropi
Kategória:Osobnosti z Londýna
Kategória:Absolventi University of Cambridge
Kategória:Úmrtia na tuberkulózu
Geomechanika

::*Geomechanika môže staršie znamenať mechaniku tuhých telies**, pozri [[mechanika tuhých telies]]*.

**Geomechanika** (z gréckého slova *γεός* (*geós*) = zem) je časť geofyziky:
# náuka o mechanickom stave zemskej kôry a o procesoch, ktoré v nej vyvolávajú prírodnofyzikálne vplyvy. Je úzko spätá s inžinierskou geológiou. Objasňuje, ako sa utvárajú mechanické vlastnosti hornín a zemín, a skúma procesy, ktorým podliehajú časti zemskej kôry (napätia, deformácie, presuny, rozrušovanie alebo spevňovanie);
# náuka, ktorá sa zaoberá skúmaním a fyzikálnym výkladom pohybov pevnej Zeme ako celku a silovych polí súvisiacich s nimi. Sú to predovšetkým: obeh a rotácia Zeme, precesia, nutácia a voľná nutácia Zeme, slapy Zeme, seizmické vlny. Geomechanika skúma aj tiažové a gravitačné pole Zeme a vplyv gravitačných polí Mesiaca a Slnka na Zem.

Geomechanika vznikla ako odvetvie geofyziky začiatkom 20. storočia.

## Referencie


## Externé odkazy
* 

Kategória:Geofyzika
Ihab Hassan

**Ihab Hassan** (* 17. október 1925, Káhira, Egypt – † 10. september 2015, Milwaukee, Wisconsin, USA) bol egyptsko-americký literárny teoretik a spisovateľ, podľa ktorého naozaj umelecké sú iniciatívy alebo udalosti.

## Referencie

## Externé odkazy
* 

Kategória:Literárni kritici USA
Kategória:Literárni vedci USA
Absolútna geometria

**Absolútna geometria** je elementárna geometria vybudovaná deduktívne na základe axióm incidencie, usporiadania, zhodnosti a spojitosti bez použitia axiómy rovnobežnosti. Termín prvýkrát použil maďarský matematik János Bolyai.

## Zdroj
* 

Kategória:Geometria
Deskriptívna geometria

thumb|Príklady dvojrozmerného zobrazenia trojrozmerného predmetu.
**Deskriptívna geometria** je odvetvie matematiky zaoberajúce sa zobrazovaním trojrozmerného priestoru na
rovinu (nákresňu). Poskytuje metódy, ktoré umožňujú dosiahnuť jednoznačnosť týchto zobrazení a ich čitateľnosť. Cieľom je zobrazenie a skúmanie geometrických vlastností útvarov, napr. v architektúre a strojníctve.  

Medzi základnú metódu patrí premietanie – stredové alebo šikmé.

Za zakladateľa deskriptívnej geometrie je považovaný francúzsky geometer Gaspard Monge (1746 – 1818), ktorý publikoval vedecký systém v diele *Géometrie descpriptive* (1799). Na Slovensku sa o rozvoj zaslúžil český matematik Gabriel Čeněk (1900 – 1956).

## Referencie

## Externé odkazy
* 

Kategória:Deskriptívna geometria
Hauština

frameless|border|right
**Hauština** je najdôležitejší čadský jazyk semitsko-hamitskej jazykovej rodiny; druhý najrožšírenejší jazyk medzinárodný dorozumievací prostriedok subsaharskej Afriky (po svahilčine). Hovorí sa ním najmä v Nigérii a Nigeri, používa sa v niektorých častiach Kamerunu, v Čade, v Benine, Togu, Ghane, Burkine a v severných oblastiach Pobrežia Slonoviny. Zapisuje sa latinkou a arabským písmom.

## Externé odkazy
* 

Kategória:Semitské jazyky
Havajské ostrovy

**Havajské ostrovy** sú súostrovie 130 koralových, sopečných ostrovov, skál a útesov v Tichom oceáne, na ktorom sa nachádza Havaj, federálny štát USA.

Rozkladajú sa približne medzi 19 a 29° severnej šírky. Najväčšie ostrovy sú: Hawai‘i (často prezývaný ako *Big Island*), Maui, Lāna‘i, Moloka‘i, Kaho‘olawe, O‘ahu, Kaua‘i a Ni‘ihau. Hlavné mesto štátu, Honolulu, sa nachádza na ostrove O‘ahu, na ktorom žije asi 70% Havaja.

## Vznik
Súostrovie vzniklo sopečnou činnosťou nad oblasťou oslabeného zemského plášťa, v ktorom sa nachádza milióny rokov horúca škvrna (po angl. *hotspot*) približne v hĺbke 52 kilometrov. Severozápadné ostrovy sú staršie, čo sa odráža aj na ich stupni erodovaného povrchu. V posledných 200 rokoch je aktívna vulkanická činnosť iba na ostrove Havaj a na podmorskej sopke Lo‘ihi, ktorá zatiaľ nevyrástla nad morskú hladinu.

Ostrovy sa skladajú z čadičových láv, čo súvisí so zložením magmy v oblasti horúcej škvrny.

## Delenie
* Severozápadné Havajské ostrovy (Záveterné ostrovy)
* Juhovýchodné Havajské ostrovy (Náveterné ostrovy) – hlavné ostrovy, vrátane ostrova Havaj
* ostrovčeky

POZN: V slovách severozápadné a juhovýchodné sa tu niekedy píše malé začiatočné písmeno.

## Referencie

## Iné projekty

Kategória:Súostrovia
Kategória:Ostrovy Tichého oceánu
Kategória:Ostrovy USA
Metrická geometria

**Metrická geometria** je geometria, v ktorej považujeme dva obrazce za ekvivalentné (rovnaké) nezávisle od polohy, v akej sú, ak možno jeden obrazec na druhý previesť posunom (transláciou) v rovine a ich otočením (rotáciou). Metrická geometria je teória invariantov vzhľadom na všetky možné pohyby roviny v sebe samej.

## Externé odkazy
* 

Kategória:Geometria
Neeuklidovská geometria

**Neeuklidovská geometria** je geometrický systém odlišný od euklidovskej geometrie. Tvorcami neeuklidovskej geometrie sú Nikolaj Ivanovič Lobačevskij, Carl Friedrich Gauß, János Bolyai, Georg Friedrich Bernhard Riemann.

Vety neeuklidovskej geometrie sa líšia od viet euklidovskej geometrie, napríklad súčet uhlov trojuholníka je tu menší ako dva pravé uhly (180°).

Neeuklidovské geometrie majú dôležitú úlohu v súčasnej teoretickej fyzike (teória relativity, kvantová mechanika).

## Iné projekty

## Externé odkazy
* 

Kategória:Geometria
Hathajoga

**Hathajoga** je prvých päť stupňov aštangajogy, fyzické cvičenia:

:I. stupeň: Psychohygienické poučky o správaní k okolitému svetu (jama).
:II. stupeň: Poučky o zložkách sebavýchovy (nijama).
:III. stupeň: Telesné cvičenie, statické polohy (ásana).
:IV. stupeň: Dychové cvičenia (pránajáma).
:V. stupeň: Odtiahnutie mysle od rušivych vplyvov, ktoré pôsobia na telesné zmysly (pratjahára).

## Externé odkazy
* 

Kategória:Joga
Analytická geometria

**Analytická geometria** je geometria, ktorá skúma geometrické objekty algebrickými a analytickými metódami. Vyjadruje ich číslami a rovnicami prostredníctvom sústavy súradníc. Analytická geometria je odvetvie matematiky, v ktorom sú geometrické útvary vyjadrené pomocou čísel; analytická geometria predstavuje prevod geometrických úloh na úlohy algebrické.

## Externé odkazy
* 

Kategória:Geometria
Kategória:Matematika
Joseph Haydn

thumb|Portréd na nemeckej známke z roku 1959

**Franz Joseph Haydn** (* 31. marec 1732, Rohrau, Rakúsko – † 31. máj 1809, Viedeň) bol rakúsky hudobný skladateľ.

## Životopis
V rokoch 1739 až 1749 bol *Sängerknabe* (speváčik) svätoštefanského dómu vo Viedni. Od  roku 1759 do  roku 1761 pôsobil ako kapelník grófa Morzina v Lukavici pri Plzni, potom až do roku 1790 ako kapelník kniežaťa Esterháziho najprv v Eisenstadte, neskôr v Eszterháze. Posledné roky prežil vo Viedni.

## Charakteristika tvorby

Význam Josepha Haydna pre vývoj hudby je nesporný. Upevnil klasicizmus a jeho zásady ako hudobný štýl. Významne sa zaslúžil o rozvoj sonátovej formy a symfónie. Nazýva sa preto aj "otcom symfónie". Položil tiež základy formy sláčikového kvarteta. Rozšíril orchester o nové nástroje a objavil tak jeho nové možnosti. To sú len najdôležitejšie prvky, ktorými Haydn navždy ovplyvnil smerovanie hudby. 

Samotné Haydnove diela sa vyznačujú sviežou, ľahkou melodikou a jasnými harmóniami. Je tvorcom najčistejšieho klasicistického štýlu.  

## Dielo
Dielo Josepha Haydna je až neuveriteľne rozsiahle. Dodnes sa na repertoári udržali viaceré jeho symfónie, z ktorých je veľmi známa najmä druhá veta *Symfónie č.94 G dur "S úderom tympanov"*, nazvaná Angličanmi "*The Surprise*" ("*Prekvapenie"*).  

Z koncertov sú najvýznamnejšie dva violončelové. Ďalšie koncerty sú hodnotné okrem iného vďaka zriedkavému výberu sólového nástroja - ide o trúbkový a hobojový koncert. Zvlášť prvý z menovaných je veľmi známy.  

Haydn patrí k najvýznamnejším skladateľom sláčikových kvartet v dejinách. Jeho diela tvoria základ repertoáru týchto komorných hudobných telies. Druhá veta "*Cisárskeho" kvarteta C dur č. 62 *(op.76 č.3), ktorú zložil ako cisársku hymnu Gott erhalte, sa stala melódiou nemeckej štátnej hymny.  

Oratóriá "*Stvorenie*" a "*Ročné obdobia*" vytvoril Haydn na sklonku života. 

### Komorná hudba
* Klavírne trio C-dur
* Klavírne trio G-dur
* Sláčikové kvartetá č. 29-34 "Ruské", Op. 33
** Sláčikové kvarteto č. 32 C dur "Vtáčie", Op. 33, č. 3
* Sláčikové kvartetá č. 48 - 53, Op. 64
** Sláčikové kvarteto č. 53 D dur "Škovránčie", Op. 64
* Sláčikové kvartetá č. 60-65, Op. 76
** Sláčikové kvarteto č. 62 C dur "Cisárske", Op. 76, č. 3

### Koncerty
* Husľový koncert č. 1 C-dur
* Violončelový koncert č. 1 C dur, H. 7b/1
* Violončelový koncert č. 2 D dur
* Hobojový koncert 
* Trúbkový koncert Es dur

### Symfónie
* Symfónia č. 45 fis-mol "Rozlúčková"
* Symfónia č. 92 G-dur "Oxfordská"
* Symfónia č. 94 G-dur "S úderom na tympany"
* Symfónia č. 101 D-dur "Hodiny"
* Symfónia č. 103 Es-dur "S vírením tympanov"
* Symfónia č. 104 D-dur

### Oratóriá
* Stvorenie
* Ročné obdobia

## Iné projekty

## Zdroj
* 

Kategória:Rakúski hudobní skladatelia
Kategória:Rakúski slobodomurári
Kategória:Osobnosti na nemeckých poštových známkach
Kategória:Osobnosti na rakúskych poštových známkach
Kategória:Osobnosti na vatikánskych poštových známkach
Kategória:Osobnosti z okresu Bruck an der Leitha
Kategória:Členovia Académie des beaux-arts
Kategória:Čestní občania Viedne
Geopolitika

**Geopolitika** je myšlienkový smer snažiaci sa využitím poznatkov z geografie porozumieť problémom sveta a jeho politického vývoja. 

Geopolitika bola v minulosti často zneužitá na ospravedlnenie agresívnej a dobyvačnej politiky alebo
predurčenosti jednej časti sveta (národa) na ovládanie iných (nacizmus).

thumb|250px|right|Jedna z geopolitických teórií, mapa sveta podľa teórie Halforda Mackindera o ''heartlande''.
## Známi geopolitici
* Anglická škola geopolitiky
** Alfred Thayer Mahan - teória námornej mocnosti
** Halford Mackinder - teória Heartlandu
** Nicholas Spykman - teória Rimlandu

* Nemecká škola geopolitiky
** Rudolf Kjellén
** Friedrich Ratzel
** Karl Haushofer 

* Neoklasická geopolitika po konci Studenej vojny
** Henry Kissinger
** Zbigniew Brzezinski
** Alexander Dugin

## Literatúra
* Petr Jehlička, Jiří Tomeš, Petr Daněk: *Stát, prostor, politika: vybrané otázky politické geografie*. Praha : Univerzita Karlova, Přírodovědecká fakulta, 2000. 274 s. ISBN 80-238-5566-2
* Oskar Krejčí: *Geopolitika Číny.* Praha: Professional Publishing, s.r.o., 2021. 492 s. 
* Oskar Krejčí: *Geopolitika Ruska.* Praha: Professional Publishing, 2017. 534 s. ISBN 978-80-906594-9-0
* Oskar Krejčí: *Geopolitika středoevropského prostoru. Pohled z Prahy a Bratislavy.* 5. doplněné vydání. Praha: Professional Publishing, 2016. 426 s. ISBN 978-80-7431-161-1
* Nikolaj Starikov: *Geopolitika, ako sa to robí*. Bratislava : Vydavateľstvo Spolku slovenských spisovateľov, 2015. 372 s. ISBN 978-80-8061-856-8

## Referencie


## Pozri aj
* Politická geografia

## Zdroj
* 

Kategória:Politológia
He

**He** alebo **HE** môže byť:
* značka pre hélium
* písmeno hebrejskej abecedy, pozri he (hebrejčina)
Geosynklinála

**Geosynklinála** je rozsiahla labilná sedimentačná časť zemskej kôry, ktorá sa vyznačuje dlhšie trvajúcim poklesom. Názov *geosynklinála* zaviedol americký mineralóg a geológ J.D. Dana. V geosynklinálach prebiehajú dlhé obdobia usadzovania úlomkov hornín z priľahlých pevnín. Vrstvy týchto sedimentov môžu dosahovať hĺbku až 10 km. Počas nasledujúcich tektonických pohybov sa začnú tvoriť vrásy, vrásové prešmyky ako aj príkrovy, čo zapríčiní vyzdvihovanie sedimentárnych súvrství do veľkých výšok, čo môže mať za následok vznik pásmových pohorí. 

Dnes všeobecne uznávaná teória globálnej tektoniky teóriu geosynkinál prekonala. Napriek tomu že geosynklinálna koncepcia nebola správna, vo svojej dobe správne definovala niektoré fázy kontinentálnej kolízie. Za gosynklinály sú dodnes niekedy označované predĺžené oceánske panvy pozdĺž kontinentov. Všeobecne sa odporúča termín geosynklinála nepoužívať.

## Starší a súčasný pohľad na geosynklinály
V druhej polovici 19. storočia americkí geológovia James Hall a J.D. Dana na základe výskumu Apalačské pohoria vyslovili takzvanú geosynklinálnu koncepciu vzniku pohorí. Pred všeobecným prijatím teórie platňovej tektoniky sa niektorí geológovia domnievali, že geosynklinály sú rozsiahle priehlbeniny zemskej kôry, ktoré vznikajú v bezprostrednej blízkosti pevnín, v moriach strednej hĺbky (asi 200 - 1000 m), ktorých dno počas tohto procesu poklesávalo. Poklesávanie morského dna blízko pevnín, na rozdiel od dnešnej predstavy, odôvodňovali tým, že sa v týchto oblastiach zemská kôra ľahšie ohýba. Po dosiahnutí kritickej hĺbky asi 14 km, podľa ich predstáv dochádzalo k horizontálnemu stlačeniu más sedimentov a následnému vzniku pásmového pohoria. Dnes sa geosynklinály nepovažujú za príčinu vzniku pohorí, ale za jeden z javov, ktorý predchádza ich výzdvihu a zapadá do koncepcie globálnej platňovej tektoniky.

### Geosynklinálne oblasti
Zo štúdia geosynklinál, bola evidentná existencia paralelných pásov s odlišným typom sedimentov. Z pohľadu dnešnej koncepcie platňovej tektoniky možno tieto oblasti charakterizovať nasledovným spôsobom:
* miogeosynklinála: je zóna priľahlá ku kontinentu, ležiaca prevažne na šelfe s kontinentálnym typom kôry. Tvoria ju najmä plytkovodné sedimenty ako vápence, dobre vytriedené piesky, bridlice.
* eugeosynklinála: je hlbokovodnou zónou, kde dochádzalo k akumulácii hlbokovodných sedimentov ako sú tmavé bridlice, flyšové turbidity alebo radiolarity, často sú prítomné vulkanity, hlavne bazaltového zloženia, ktoré môžu byť znakom niekdajšej prítomnosti oceánskej kôry.

## Pozri aj
* Hlbokomorská priekopa
* Sedimentačný bazén

## Referencie

## Externé odkazy
* 

Geosynklinála
Geotektonika

**Geotektonika** (gr.) je veda, ktorá sa zaoberá stavbou (tektonikou) rozsiahlych štruktúrnych prvkov Zeme, ako aj procesmi, ktoré v nej prebiehajú a silami, ktoré ju formujú.

Niektoré zdroje považujú termín geotektonika za ekvivalentný termínom megatektonika a globálna tektonika. Iné ho považujú za synonymum tektoniky.

## Referencie

## Externé odkazy
* 

Kategória:Tektonika
Hebraizmus

**Hebraizmus** alebo **hebrejizmus** je hebrejský jazykový prvok v inom jazyku.

## Externé odkazy
* 

Kategória:Hebrejčina
Germáni

thumb|Expanzia Germánov medzi rokmi 750 pred Kr. a 100
**Germáni** sú príslušníci indoeurópskej skupiny kmeňov sídliacich v severnej, západnej a strednej Európe. Spomedzi týchto kmeňov sa sformovali dnešní Angličania, Flámi, Holanďania, Nemci, Islanďania, Faerčania, Nóri, Dáni a Švédi. Výrazom *Germáni*, ktorý pochádza z keltčiny sa označujú jazykovo príbuzné staroveké kmene doložené od železnej doby (od 6. storočia pred Kr.) na severe strednej Európy a v Škandinávii.

V dobe rímskych výbojov (1. storočie pred Kr.) sa zaoberali chovom dobytka, poľnohospodárstvom a lovom.

Do polovice 1. storočia pred Kr. sa postupne presunuli na rieku Vislu, horný tok Labe, Dunaja a Rýna. Tu narazili na Keltov a na hranice Rímskej ríše.

Počas sťahovania národov vytvárali na území Západorímskej ríše od 5. storočia barbarské štáty, z ktorých najvýznamnejším sa stala Franská ríša.

## Externé odkazy
* 


Kategória:Etniká, národy a národnosti
Hebefrénia

**Hebefrénia** je forma schizofrénie v puberte; psychóza. Prejavuje sa protikladmi v konaní.

Kategória:Duševné poruchy
Geragogika

**Geragogika** je aplikovaná veda o výchove starších osôb v tzv. treťom veku.

## Externé odkazy
* 

Kategória:Sociológia
Ewald Hecker

**Ewald Otto E. Hecker** (* 20. október 1843, Halle, Nemecko – † 12. január 1909, Wiesbaden) bol nemecký psychiater. Zaviedol termín hebefrénia.

## Externé odkazy
* 

Kategória:Nemeckí psychiatri
Kategória:Osobnosti zo Saska-Anhaltska